WB vir vroue kry binnekort ekstra spanne | Netwerk24
01 Desember 2020 22:00
Nieu-Seeland is in 2021 gasheer vir die Wêreldbeker-rugbytoernooi vir vroue. Foto: Getty Images
Dié besluit is vroeër vanjaar deur Wêreldrugby se Wêreldbeker-raad geneem en Maandag bevestig, met Bill Beaumont, die liggaam se voorsitter, wat dit as 'n "mylpaal-oomblik" vir die vroue se spel bestempel het.
"In 2017 het ons 'n ambisieuse agtjaar-plan uitgestippel om die ontwikkeling van vrouerugby te bevorder. . . en 'n ambisie om die aantal spanne te vermeerder wat aan groot toernooie deelneem," sê Beaumont in 'n verklaring.
"Ons het in die laaste paar jare gesien dat meer spanne hul merk maak op die internasionale verhoog en nasionale unies doen al meer om hulle hoëprestasie-programme vir vroue te ontwikkel.
"Die uitbreiding van die Wêreldbeker-toernooi skep meer geleenthede vir spelers op die hoogste vlak en dien as ekstra motivering vir unies wêreldwyd om aan te hou om in hul programme vir vroue te belê."
Volgende jaar se Wêreldbeker-toernooi vir vroue, die negende sedert die eerste in 1991 gehou is, sal deur Nieu-Seeland aangebied word. Dit word van 18 September tot 16 Oktober beslis.
Die Kiwi's is die verdedigende kampioene. Hulle het die WB al vyf keer gewen.
Die bodproses om die WB in 2025 aan te bied, begin in Februarie en die gasheerland sal aangewys word nadat Wêreldrugby se raad in Mei 2022 gestem het. – Reuters